НАРУЧИЛАЦ: ЈП „ЛОЗНИЦА РАЗВОЈ“

Р.Број ЈН: 04/2020

Број одлуке: 01-165/7-6

Датум: 27.04.2020. године

На основу члана 108. Закона о јавним набавкама (Службени гласник РС“ број 124/12, 14/15,68/15) и Извештаја комисије о стручној оцени понуда од 21.04.2020. године, на предлог Комисије за јавне набавке директор Наручиоца је дана 27.04.2020. донео

**О Д Л У К У**

**о додели уговора за партију број 6**

У јавној набавци **Радова на адаптацији, реконструкцији, одржавању зграда и пословних простора у Лозници** –обликоване по партијама од 1 до 6, **бира се** као најповољнија понуда понуђача:

–**за Партију 6** Столарски радови и уградња столарије: **Понуђач ЗР „МД Шраф“ Драгољуб Милићевић, пр из Љубовије,** са којим ће се у складу са прихваћеним моделом уговора закључити Уговор о јавној набавци радова.

**Образложење**

На основу Одлуке о покретању јавне набавке редни број 04/2020 од 28.02.2020. године, спроведен је Отворени поступак јавне набавке за доделу уговора о јавној набавци: набавци **Радова на адаптацији, реконструкцији, одржавању зграда и пословних простора у Лозници**.

**А. ОПШТИ ПОДАЦИ О ЈАВНОЈ НАБАВЦИ:**

1. Назив наручиоца: ЈП ''Лозница развој''
2. Адреса наручиоца: Лозница, ул. Георгија Јакшића бр.3
3. Редни број јавне набавке: 04/2020
4. Предмет ЈН је набавка радова обликована по партијама од 1 до 6:
5. Врста поступка: **отворени поступак**

**6.** Процењена вредност ЈН је**:**

**Процењена вредност јавне набавке је 21.800.000,00 динара без ПДВ-а. Предметна јавна набавка се састоји из шест партија:**

-**Партија бр.1**: Општи грађевински радови, процењена вредност за ову партију је 3.500.000,00 динара без ПДВ-а;

-**Партија бр.2**: Фасадни радови (молерско-фарбарски радови), процењена вредност за ову партију је 15.000.000,00 динара без ПДВ-а;

-**Партија бр.3**: Браварски и лимарски радови, процењена вредност за ову партију је 700.000,00 динара без ПДВ-а;

-**Партија бр.4**: Водоинсталатерски и санитарни радови (водоводно-канализациони радови), процењена вредност за ову партију је 1.000.000,00 динара без ПДВ-а;

-**Партија бр.5**: Радови на постављању електричних инсталација, процењена вредност за ову партију је 1.000.000,00 динара без ПДВ-а;

-**Партија бр.6**: Столарски радови, процењена вредност за ову партију је 600.000,00 динара без ПДВ-а.

**7.** Критеријум избора најповољније понуде: **најнижа понуђена цена**.

**Б. ПРОЦЕДУРА ЈАВНЕ НАБАВКЕ, ОЦЕНА И РАНГИРАЊЕ ПОНУДА:**

**1.** У складу са чл. 31, 32, 55, 57. и 60. Закона о јавним набавкама, Позив за достављање понуда у поступку јавне набавке велике вредности р.бр. 04/2020, је дана 09.03.2020, објављен на Порталу јавних набавки и на Порталу службених гласила Републике Србије и база прописа.

Рок за достављање понуда утврђен је позивом за достављање понуда на 09.04.2020. до 11,00 часова.

**2.** Комисија задужена за спровођење јавне набавке је констатовала да су на адресу наручиоца у наведеном року приспеле понуде следећих понуђача:

|  |  |  |  |  |
| --- | --- | --- | --- | --- |
| Ред. Број | Број под којим је  понуда заведена | Назив или шифра  понуђача | Датум пријема Време | Број партије |
| 1. | 01-244/3 | ЗР„МД Шраф“ Драгољуб  Милићевић, пр из Љубовије | 09.04.2020.  10.35 | Бр. 6 |

Поступак отварања понуда је спроведенпо истеку рока за достављање понуда т.ј. дана 09.04.2020. године са почетком у 12,00 часова, а окончан је истог дана у 12.30 часова.

**3. Преглед и оцена понуда:**

Након отварања понуда, Комисија је дана 21.04.2020. године, извршила детаљан преглед и стручну оцену понуда и утврдила следеће:

**А)неприхватљиве понуде: За партију 6** нема неприхватљивих понуда

**Б) прихватљиве понуде: За партију 6** Комисија је констатовала да је понуда ЗР„МД Шраф“ Драгољуб Милићевић, пр из Љубовије, која је заведена под бројем 01-244/3 и износи 593.600,00 динара динара без ПДВ-а (понуђач није у систему ПДВ-а), прихватљива, да у потпуности испуњава све обавезне и додатне услове из Закона о јавним набавкама и конкурсне документације.

**4. Предлог комисије за јавну набавку:**

На основу члана 108. Закона о јавним набавкама („Службени гласник Републике Србије“ број 124/12, 14/15, 68/15), а у складу са стручном оценом понуда, Комисија предлаже одговорном лицу наручиоца доношење одлуке о додели уговора и закључењу уговора о јавној набавци РАДОВА :

**–за Партију 6 са понуђачем ЗР „МД Шраф“ Драгољуб Милићевић, пр из Љубовије**

Одговорно лице наручиоца је прихватило предлог комисије за јавне набавке, те је на основу законског овлашћења донело одлуку о додели уговора којом се уговор о јавној набавци додељује горе наведеном понуђачу.

Из свега горе изнетог донета је Одлука као у диспозитиву.

**ПОУКА О ПРАВНОМ ЛЕКУ**:

Против ове одлуке, Захтев за заштиту права може да се поднесе у року од 10 дана од дана објављивања исте на Порталу јавних набавки. Захтев се подноси Наручиоцу, а копија се истовремено доставља Републичкој комисији.

ЈП ''ЛОЗНИЦА РАЗВОЈ''

Директор

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Никола Драгићевић, дипл.ецц